Астана мен Алматы ICCA рейтингінде ТОП-5 туристік қала қатарына енді
DATE: 15:14, 16 Маусым 2023 | GMT +5
TITLE: Астана мен Алматы ICCA рейтингінде ТОП-5 туристік қала қатарына енді
URL: https://kaz.inform.kz/news/astana-men-almaty-icca-reytinginde-top-5-turistik-kala-kataryna-endi_a4079693/
META: DATE: 15:14, 16 Маусым 2023 | GMT +5
TOTAL WORDS: 265
AUTHOR(S):
TEXT: Еуропа бойынша халықаралық конгрестер мен конференциялар қауымдастығының өңірлік менеджері Эфи Кудели және IMEX Frankfurt халықаралық көрмесінің өкілі Лиз Бранд бастаған халықаралық іс-шараларды ұйымдастырушылар мен БАҚ өкілдері Астана және Алматы қалаларына сапармен келді. Делегация қазақстандық серіктестермен және туристік бизнес өкілдерімен ынтымақтастық және халықаралық іс-шараларды өткізу бойынша кездесу өткізді. Кездесуге қонақ үй өкілдері, іс-шаралар өткізетін алаңдарды басқарушы компаниялардың басшылары мен туроператорлар қатысты. ICCA талаптарына сәйкес, рейтингіге ену үшін жылына кем дегенде 3 халықаралық деңгейдегі өткізу керек. Сонымен қатар, ұйымдастырылған іс-шараларға жоқ дегенде 50 халықаралық делегация қатысуы міндетті. Аталған қауымдастықтың статистикасына сәйкес, 2013-2022 жылдар аралығында Қазақстанда тамыз-қазан айы аралығында 50-ден 500-ге дейін делегацияның қатысуымен іс-шара өтті. «Еуропа бойынша өңірлік менеджер ретінде, бұл – менің алғашқы сапарым. Сапар барысында туристік қоғамдастық өкілдерімен танысып, Орталық Азияда халықаралық іс-шараларды өткізуде көшбасшы қалалардың бірі саналатын Астана мен Алматының іскерлік туристік инфрақұрылымымен танысқаныма қуаныштымын», - дейді Еуропа бойынша халықаралық конгрестер мен конференциялар қауымдастығының өңірлік менеджері Эфи Кудели. ICCA-ның өткен жылғы елдер мен қалалар рейтингісінде Қазақстан Грузия мен Әзірбайжаннан кейін үшінші орында орналасқан. Ал, өткізілген халықаралық іс-шаралар саны бойынша өңірдің бес елі арасында үшінші орында тұр. 2019 жылы MICE индустриясы елімізге 1 трлн АҚШ доллар инвестиция әкелді, 10 млн жұмыс орнын құрып, 1, 5 млрд-қа жуық турист жинады. Бұл іскерлік туризм әдеттегі жеке туризмге қарағанда 3 есе көп пайда әкелетінін көрсетеді. MICE қолдау бағдарламасын тұрақты қаржыландыру жағдайында Қазақстанның өңірде іскерлік туризмді ілгерілетуде көшбасшы болуға барлық мүмкіндігі бар. Айта кетейік, MICE индустриясы – әртүрлі корпоративтік және іскерлік іс-шараларды ұйымдастырумен және өткізумен байланысты іскерлік туризм индустриясының саласы. ICCA – халықаралық конгресстер мен конференциялар қауымдастығы, бұл – халықаралық қауымдастықтардың кездесу индустриясы үшін жаһандық қауымдастық және білім орталығы
